SARL-NUUS - SONDAG 31 AUGUSTUS 2008 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. 


Oudio is ook beskikbaar via die web www.sarl.org.za; klik op ARMI en volg die 
koppelings soos aangedui. Vir oudio via Echolink koppel met ZSOJPL-R. 


Hierdie - en vorige bulletins - kan van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. 


U nuusleser vanoggend is (Naam en Roepsein), vanuit Pretoria met herleidings 
Op 28,325, 14,235, 10,130, 7,066 en 3,695 MHz ESB asook, 51,400, 438,825 en 1 
297 MHz FM in die Pretoria-gebied. (Ander nuuslesers verander soos toepaslik.) 


In die nuus vandag; 


OKOSA SE VOORGESTELDE TABEL VAN FREKWENSIETOEKEN- 
NINGS SLUIT VERANDERINGS AAN SOMMIGE AMATEURFREKWEN- 
SIES IN 


DIE SARL-HMO-BAKENPROGRAM SAL TYDENS DIE RTA TOEGELIG 
WORD 


WONDERLIKE PRESTASIE DEUR SUID-AFRIKAANSE AMATEUR IN 
“COWW?” GG-KOMPETISIE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


OKOSA SE VOORGESTELDE TABEL VAN FREKWENSIETOEKEN- 
NINGS SLUIT VERANDERINGS AAN SOMMIGE AMATEURFREKWEN- 
SIES IN 


Op 22 Julie 2008 het OKOSA, in ooreenstemming met `n proses wat deur die 
Elektroniese Kommunikasiewet vereis word, `n hersiene tabel van frekwensi- 
etoekennings gepubliseer. Die SARL het die tabel bestudeer en het sy kom- 
mentaar by OKOSA ingedien. Die volgende stap is vir OKOSA om al die kom- 
mentaar na te gaan en om publieke verhore te hou, indien nodig. Sodra oor die 
finale tabel ooreenstemming bereik is, sal dit in die Staatskoerant gepubliseer 
word, tesame met die datum wanneer die nuwe tabel die oue sal vervang. 


Die SARL het die tabel nagegaan met inagneming van `n wêreldwye dokument 
getiteld “Spectrum Reguirements for the Amateur and Amateur-satellite Ser- 
vices” wat op 22 Augustus 2008 deur die Administratiewe Raad van die TARU 
gepubliseer is. 


Die voorgestelde Suid-Afrikaanse tabel sluit alreeds uitbreiding van die 40 me- 
terband na 7 200 kHz in sowel as `n nuwe toekenning van 185,7 137,8 kHr in 
die langgolfspektrum. 


Die bestaande beperking vir ZRre in die 14 MH7z-band is ook verwyder. 


'n Tyd gelede het die SARL `n aansoek aan OKOSA gerig waarin gevra word vir 
die uitbreiding van die 160 meterband tot 2 000 kHz en ook `n nuwe toekenning 
in die 5 MHZz-spektrum. Die SARL het ook `n verdere voorstel ingedien vir 
oorweging as deel van die hersieningsproses van die toekenningstabel. 


Die SARL het ook die spektrumbehoeftes in die 2 300 - 2 450 MHz-band aange- 
spreek en ook gevra vir 'n toekenning in die 3 300 - 3 500 MHZz-band, ten einde 
Suid-Afrika in ooreenstemming te bring met ander wêrelddele waar hierdie band 
vir satellietgebruik oorweeg word. Hierdie toekenning word in die algemeen nie 
in ITU Streek 1 gedoen nie, behalwe in sekere GEPT-lande wat toekennings in 
3 400 3 410 MH7z-band het. 


Die Suid-Afrikaanse tabel van frekwensietoekennings sluit `n interessante toeken- 
ning in vir gebruik deur radioamateurs in die 40 MHz-band in. Die frekwensies 
40,675 - 40,685 MHz mag vir voortplantingstudies gebruik word, beperk tot 
ZS-lisensiehouers, en tot `n effektiewe uitgestraalde krag van 10 W. 


Let daarop dat alle bestaande regulasies en toekennings van krag bly en dat 
enige nuwe toekennings beskikbaar sal kom eers wanneer dit in die Staatskoerant 
gepubliseer word. 


DIE SARL-HMO-BAKENPROGRAM SAL TYDENS DIE RTA TOEGELIG 
WORD 


Die SARL-HMO se 40 m-bakenprogram se toetsstatus sal spoedig be-eindig 
word en sal reg wees om in gebruik te stel. `n Aantal ernstige tegniese uitdagings, 
wat langdurige toetsing van al 30 stelle vereis het, moes oorkom word. `n Lesing 
wat hierdie uitdagings beskryf, en hulle oplossings, sal tydens die RTA op 13 
September in Gauteng aangebied word. Al1 30 bakens sal ten toon gestel word 
en daar sal gesien kan word hoe hulle tydvolgorde werk. Die lesing sal aangebied 
word deur Lindsay Magnus van die Hermanus Magnetiiese Observatorium. 


Die RTA word aangebied in die Nasionale Amateurradiosentrum in Radiokop. 
Die volledige program, hoe om daar te kom en die reeks van bywoningspryse wat 
per gelukkige trekking gewen kan word, kan gevind word by www.sarl.org.za, of 
stuur 'n e-pos aan armi@sarl.org.za en verskaf jou faksnommer of e-posadres en 
'n kopie van die program sal aan jou gestuur word. Toegang is R20 per persoon 
maar dit is gratis vir studente en leerders. 


NEEM OP 8 OKTOBER AMATEURADIO NA `N SKOOL 


Die wêreld vier Ruimteweek 2008 oor 4 8 Oktober. Die SARL beplan om 
op Woensdag 8 Oktober amateurradio na so veel as moontlik skole te neem. 
Die hulp van klubs en individuele radioamateurs word benodig om dit moont- 
lik te maak. `n Integnettipe koppeling word vir 10:00 tot 12:00 beplan. Die 
gebeurtenis sal ook op HF ondersteun word vir gebiede waar herhalertoegang 
nie beskikbaar is nie. 


Jou hulp word benodig om `n stasie by `n skool naby jou op te rig. Verkry meer 
besonderhede vanaf www.sarl.org.za. 


HELP ONS BY “INSITE” 2008 


“INSITE” 2008 is `n uitstalling aangaande wetenskap, innovering en tegnologie. 
Dit word van 15 - 17 September in die Sandton Konvensiesentrum gehou en 
is oop van 10:00 tot 17:00. Amateurradio sal daar wees en ons benodig hulp 
om die stalletjie te beman. Kom en deel vir 'n aantal ure, of `n hele dag, jou 
entoesiasme vir amateurradio. Stuur asb. 'n @-pos aan armi@sarl.org.za en 
ZSGAKV sal jou kontak en besonderhede met jou uitwerk. 


SARL-LEDETALHERNUWINGS STYG TOT 'N NUWE REKORD 


Op verlede Vrydag het die SARL-ledetal 1 132 bereik, `n nuwe rekord vir die 
getal lede wat teen die einde van Augustus hernu het. Die spesiale afslagtarief 
is nog tot vannag, 31 Augustus, beskikbaar vir elektroniese oorplasings. Indien 
jy per tjek betaal, sal alle tjeks wat 1 September, of vroeër gedateer is, teen die 
laer tarief aanvaar word. Vanaf 1 September verhoog die tarief vir gewone lede 
tot R320 en vir senior lede tot R200. 


Vir besonderhede oor hoe om te betaal, besoek www.sarl.org.za of kontak Vee 
Antal by 011 675 2393 tussen 09:00 en 13-00. 


Baie dankie aan almal wat hernu het en 'n spesiale welkom aan al die nuwe lede. 


WONDERLIKE PRESTASIE DEUR SUID-AFRIKAANSE AMATEUR IN 
“COWW?” GG-KOMPETISIE 


Andrew, ZS6AA, is tiende geplaas in die in die wêreld in die enkeloperateur, alle 
bande, laekragkategorie van die “COWW?” GG-kompetisie vir 2007. Sy pun- 
tetelling van 2,36 miljoen punte met 2 717 @SO s breek ook die Suid-Afrikaanse 
rekord van 582 920 punte vir hierdie kategorie, wat in 1995 deur ZS6AJS opges- 
tel is. 


Wonderlik Andrew, baie geluk. 
HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die algemeen 
stil wees tot 4 September waarna aktiewe vlakke verwag word. Die voorspelde 
effektiewe sonvlektelling sal gedurende die komende week minder as 5 wees. Die 
verwagte DX-toestande is goed vir die Noordelike rigtings maar vrotterig vir die 
hoofsaaklik Noord-Westelike paaie. 


20 m is die beste keuse vir DX met moontlike 20 m-openinge vanaf 15:00 SAT na 
Indië. Daar is `n moontlike flou 40 en 80 m-openinge na Nieu-Zeeland om 18:00. 
Andersins gaan kontakte met Australië en Nieu-Zeeland baie uitdagend wees. 
Vanaf ongeveer 16:00 is daar moontlike 20 m-openinge na Europa. Kontakte 
met die VSA gaan baie uitdagend wees. 


10 MH lyk laatmiddag en na sononder bruikbaar vir die Morsekode- en digitale 
entoesiaste. 


Plaaslike toestande gaan gedurende die dag op 40 m goed wees. 80 m behoort 
gedurende vroeg oggend en laat middag goeie resultate oor die korter afstande, 
byvoorbeeld tussen 7S5 en ZS6, te lewer. 30 m sal gedurende die middel van 
die dag goeie resultate tussen ZS6 en ZS1 lewer. 


Saans is 80 m die beste keuse. Met somer om die draai is dit is nou die ideale tyd 
om kontakte vir jou 80 m WAZS te maak. Een van die dae is die donderstorms 
en statiese steurings weer terug. 160 m gaan ook baie bruikbaar wees. 


Onthou dat hierdie net `n voorspelling is en dat HF jou steeds kan verras. Skakel 
jou stel aan,luister en roep ook CO om seker te maak dat jy deel van die op- 
winding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


31 Augustus Laaste dag vir betaling van ledegelde teen korting; 06 Septem- 
ber Wesrand snuffelmark; 11 September Sluitingsdatum vir inskrywings vir 
Oktober RAE; 13 September Radiotegnologie in Aksie by die Nasionale Am- 
ateurradiosentrum; 15 17 September “INSITE” 2008 in die Sandton Konfer- 
ensiesentrum; 03 Oktober Jongdamestoer van SA begin; 08 Oktober Rig `n 
stasie by `n skool op as deel van ruimteweekaktiwitete. 


SARL-nuus nooi klubs en individue uit om nuusberigte wat vir radio-amateurs 
en kortgolfluisteraars van belang is, in te stuur. Indien moontlik, plaas nuus- 
berigte in beide Afrikaans en Engels op www.sarl.org.za/newsinbox.asp nie later 
nie as die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHz in die Pretoriagebied uitge- 
saai word, met herleidings op 7 (082, 7 205 en 17 590 kHz. Vir oudiostrome 
en Echolink deur ZS6FCS, besoek www.sarl.org.za, klik op ARMI en volg die 
skakels. `n Heruitsending vind Maandagaande om 21:00 SAT op 3 215 kHr 
plaas. Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZSONE, saamgestel is. 


'n Voorspoedige week word aan almal toegewens, 73. /EX 


